Ego-foredrag Johan Blyberg 8.september

Forfatter:

Publiseringsdato:

**09.09.2014**

Ingress:

Hovedtekst:

Møtested:                      Biblioteket, Dr. Holms Hotel, nyoppusset!

Tid:                                 Kl. 18.30 – 19.30

Tilstede:                         An-Magritt G, Dag LS, Inge S, Rangdi S, Åshild L, Truls B, Anne N, Torstein S, Ellen P, Nils Petter T, Johan B, Øyvind K og Børre E.

1. Presidenten ønsket alle velkommen, og takket samtidig past president Børre av med en flaske kaldpresset olivenolje fra Marinas greske farm, - og en varm klem.
2. Kveldens tre-minutter sto Rangdi  S for. Hun tok for seg sitt første år som pensjonist, - med alle sine hendelser og opplevelser på godt og ondt.
3. Presidenten hadde bursdagsgratulasjoner til to som hadde fylt og en som fyller 16.09., - henholdsvis Nils Petter og Børre og – Dag som runder ei bøye merket 60 på tirsdag!!
4. Dag, snart jubilant, orienterte som sin situasjon som gjør at han ikke vil kunne komme til å møte hver mandag.
5. Hovedforedraget denne mandagen sto Johan B for. Han var oppfordret til å fortelle om sitt liv , - og har fått to mandager til disposisjon.

Han tok oss tilbake til «den gang alt var så meget bedre». Fra oppveksten på Ringerike, fra slutten av «de glade tyveårene» , gjennom «de harde tredveåra» og krigen fram til etterkrigstid med oppbygging av landet og egen karriere.

Gode beskrivelser og skildringer av livet den gang koplet med refleksjon stimulerte både latter og ettertanke hos oss tilhørere. Han gikk tettere på enkelte personer og hendelser slik at vi nesten så dem  og nærmest deltok. Røttene i bondesamfunn og turistnæring(hotelldrift) har satt spor. Ansvar og plikter ble tidlig en naturlig del av livet. Lærdommen var «Gi aldri opp!» Han kan likevel  se tilbake på en trygg og god oppvekst med landsens folkeskole der de gikk annenhver dag fram til han møtte byskolen med skole hver dag da familien flyttet inn til Hønefoss.

Det var tider med store forskjeller der den sosiale forfengeligheten rådet. Riktignok gav den seg andre utslag enn i dag.

Han kom inn på infrastruktur og arbeidsliv(yrker), speiderbevegelse og idrettslag.

Krigen satte spor selv om han mener han kom greit unna tross usikkerhet og uforutsigbarhet. Store tyske styrker og mange alvorlige hendelser preget krigen på Ringerike.

Fredsslutningen  og tida som fulgte var preget av sinne og hat blandet med usigelig glede.

I ettertid synes det slik at «hevnen» ble misbrukt i den nære etterkrigstida.

Det var nå han selv skulle starte på voksenlivet!

Og vi ser fram til del 2!! Stor takk til Johan!

1. Presidenten takket  Johan og for møtet og ønsket vel hjem.

Neste møte er guvernørbesøk den 17.09., - ONSDAG!!!!

Geilo, 09.09.14

Børre